smcproject/ml-wiki-sentences huggingface dataset:
ആദിവാസി ജനതയുടെ സാഹചര്യവുമായി പൊരുത്തപ്പെടുന്ന വേഷവിതാനമാണ് കൂത്തുപാട്ടിൽ കാണുന്നത്.
മരവുരിയാണ് നർത്തകർ ധരിക്കുന്നത്.
ധാന്യമാവുകൊണ്ടും പ്രകൃതിജന്യ വസ്തുക്കൾ കൊണ്ടും മുഖത്തെഴുത്ത് നടത്തുന്നു.
നാടൻ കലകളിലും ആദിവാസി കലാരൂപങ്ങളിലും പൊതുവേ ഉപയോഗിച്ച് കാണുന്ന ചെണ്ട , തുടി എന്നിവയും ഇലത്താളവും കൂത്തുപാട്ടിൽ ഉപയോഗിക്കുന്നു.
വാമൊഴിയായി തലമുറകളിലൂടെ പകർന്നു കിട്ടുന്ന പാട്ട് പാടിയാണ് നൃത്തം ചെയ്യുന്നത്.
ആദിവാസി നൃത്തരൂപങ്ങളിലെല്ലാം പൊതുവേ കാണപ്പെടുന്ന ധൃതതാളത്തിലാണ് കൂത്തുപാട്ടിലെ ചുവടുവെപ്പ്.
കാർഷിക വൃത്തിയിലെ മണ്ണൊരുക്കൽ, നിലം കിളക്കൽ, വിത്തിടൽ, കളപറിക്കൽ, വിളവെടുക്കൽ തുടങ്ങിയ പ്രവർത്തനങ്ങളുടെയെല്ലാം അവതരണത്തോടെയാണ് നൃത്തം തുടരുന്നത്.
വിളവ് തന്ന പ്രകൃതിയെ നന്ദിപൂർവ്വം സ്മരിച്ചു കൊണ്ട് ഉരലിൽ ധാന്യം കുത്തി നിവേദിക്കുന്നതും നൃത്തത്തിലവതരിപ്പിക്കുന്നു.
അവലംബം Koothupattu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂനങ്കുടി മസ്താൻ സാഹിബ്
ഒരു തമിഴ് ഖാദിരിയ്യ സൂഫി കവിയും സംഗീതജ്ഞനുമായിരുന്നു കൂനങ്കുടി മസ്താൻ സാഹിബ് (1800-1847).
അദ്ദേഹത്തിന്റെ ഗാനങ്ങൾ ഇന്നും പ്രത്യേകിച്ച് ചെന്നൈയിലെ ഗാനസംഗീതത്തിൽ പ്രശസ്തമാണ്.
തിരുച്ചിറപ്പള്ളിക്കടുത്തുള്ള കൂനങ്കുടിയിൽ സമ്പന്നരായ മാതാപിതാക്കളുടെ മകനായി സുൽത്താൻ അഹമ്മദ് കദിരി എന്ന പേരിലാണ് മസ്താൻ സാഹിബ് ജനിച്ചത്.
എന്നാൽ പിന്നീട് അദ്ദേഹം ലൗകികജീവിതം ഉപേക്ഷിച്ച് ഒരു സന്ന്യാസിയും സൂഫിയുമായി മാറി, ഒരു സ്ഥലത്തുനിന്ന് മറ്റൊരിടത്തേക്ക് അലഞ്ഞുതിരിഞ്ഞ്, കാട്ടിൽ താമസിക്കുകയും ചെയ്ത അദ്ദേഹം ഒടുവിൽ ചെന്നൈയിൽ സ്ഥിരതാമസമാക്കി.
ബാബ എന്ന സമ്പന്നനായ ഒരാളുടെ ഉദ്യാനത്തിലുള്ള ഒരു വീട്ടിലാണ് അദ്ദേഹം അവസാനവർഷങ്ങൾ ചെലവഴിച്ചത്.
അറബിക് വ്യാകരണം, ദൈവശാസ്ത്രം, നിയമശാസ്ത്രം എന്നിവയെക്കുറിച്ച് ഗ്രന്ഥങ്ങൾ രചിച്ച മരക്കാർ സൂഫി നിയമപണ്ഡിതനും കവിയുമായ തക്യ സാഹിബിന്റെ കീഴിലാണ് അദ്ദേഹം പഠിച്ചത്.
തമിഴ്നാട്ടിലെ പ്രധാന പ്രാദേശിക മുസ്ലീം ഫൗണ്ടേഷനുകളിലൊന്നായ കിലകരൈ തക്യ സ്ഥാപിച്ചത് തക്യ സാഹിബ് ആയിരുന്നു.
ശിഷ്യന്റേതുപോലെതന്നെ അദ്ദേഹത്തിന്റെ തമിഴ് കാവ്യങ്ങളും ഇപ്പോഴും ജനപ്രിയമാണ്.
തിരുപ്പരംകുന്ന്രം ദേവാലയത്തിൽ, മസ്താൻ സാഹിബ് നാൽപത് ദിവസത്തെ ഒറ്റപ്പെട്ട ധ്യാനകാലമായ ചില് ലയ്ക്ക് വിധേയനാകുന്നതിനിടയിൽ ആഴത്തിലുള്ള നിഗൂഢമായ ഉണർവ് അനുഭവിച്ചതായി പറയപ്പെടുന്നു.
അദ്ദേഹത്തിന്റെ പ്രധാന കാവ്യസമാഹാരമായ മസ്താൻ സാഹിബ് പാടൽഗൾ ഈ ദേവാലയത്തിന്റെ ശക്തിയെക്കുറിച്ച് പ്രതിപാദിക്കുന്നു.
ഏകദേശം 5000 വരികളിലായി നൂറോളം ഭക്തിഗാനങ്ങളും തത്ത്വചിന്തകളും രചിച്ചുകൊണ്ട് മസ്താൻ സാഹിബ് തന്റെ നിരവധി ശിഷ്യന്മാരെ പഠിപ്പിച്ചു.
അവയിൽ പലതും തായുമാനവർ പോലുള്ള കീർത്തന സംഗീതസംവിധായകരുടെയും സ്തുതിഗീത രചയിതാക്കളുടെയും മാതൃകയിലാണ്.
മസ്താൻ സാഹിബിന്റെ കൃതി തായുമാനവരുടേതിനു തുല്യമായ ഗാനഗുണങ്ങൾ ഉള്ളതായി വിവരിക്കപ്പെട്ടിട്ടുണ്ട്, എന്നാൽ ലളിതവും സംഭാഷണ ഭാഷയും ചിലപ്പോൾ അസംസ്കൃതമോ നാട്ടുഭാഷയിലോ ആയിരുന്നു.
തമിഴ് സിദ്ധരുടെ (താന്ത്രിക പ്രഗത്ഭർ) കൃതികളും മസ്താൻ സാഹിബിനെ സ്വാധീനിച്ചു.
പത്തൊൻപതാം നൂറ്റാണ്ടിന്റെ രണ്ടാം പകുതിയിൽ, അയ്യങ്കാമി മുതലിയാർ മസ്താൻ സാഹിബിനെക്കുറിച്ച് കൂനൻകുടിയാർ പത്തിരുപ്പട്ടന്തതി എന്ന പേരിൽ ഒരു സ്തുതി-കവിത രചിച്ചു.
ഇരുപതാം നൂറ്റാണ്ടിലെ വീണ വാദകനായിരുന്ന വി എസ് ഗോമതിശങ്കര അയ്യർ അദ്ദേഹത്തിന്റെ ഗാനങ്ങൾ കർണ്ണാടകരാഗങ്ങളിലേക്ക് സജ്ജമാക്കി, കച്ചേരിക്ക് അനുയോജ്യമാക്കി.
പ്രശസ്ത ഗാനഗായകൻ മൈലൈ വേണു ആലപിച്ച അദ്ദേഹത്തിന്റെ കൃതികളുടെ ആൽബം ഇന്ത്യയുടെ നാഷണൽ ഫോക്ലോർ സപ്പോർട്ട് സെന്റർ 2008 ൽ പുറത്തിറക്കി.
ചെന്നൈയിലെ അദ്ദേഹത്തിന്റെ ദർഗ ഇപ്പോഴും തീർത്ഥാടകരെയും സന്ദർശകരെയും ആകർഷിക്കുന്നു.
ഹിന്ദു ക്ഷേത്രങ്ങളിൽ സ്വാധീനം ചെലുത്തിയ വാസ്തുവിദ്യാ ശൈലി ഉപയോഗിച്ചാണ് ഇത് നിർമ്മിച്ചിരിക്കുന്നത്.
ഏറ്റവും ശ്രദ്ധേയമായി, ഇതിന് തമിഴ് ക്ഷേത്രങ്ങളിലേതിന് സമാനമായ ഒരു മണ്ഡപം (ആചാരപരമായ മണ്ഡപം അല്ലെങ്കിൽ പ്ലാറ്റ്ഫോം) ഉണ്ട്.
സൂഫി മുസ്ലീം സന്യാസവും പഠിപ്പിക്കലുകളും ഉപയോഗിച്ച് ഹിന്ദു ഗായകരിൽ നിന്നുള്ള സ്വാധീനങ്ങളെ അദ്ദേഹം കൂട്ടിച്ചേർത്തു എന്നത് അദ്ദേഹത്തിന്റെ ആത്മീയത തമിഴ് ആത്മീയതയുടെ പല ഭാഗങ്ങളും സമന്വയിപ്പിക്കുന്നതാണെന്ന് സൂചിപ്പിക്കുന്നു.
അദ്ദേഹത്തിന്റെ ദർഗയിൽ അദ്ദേഹത്തിന്റെ നാല് ശിഷ്യന്മാരെയും അടക്കം ചെയ്തിട്ടുണ്ട് - പുലവർ നായഗംഗൽ (ഹസ്രത്ത് ഷെയ്ഖ് അബ്ദുൽ ഖാദർ), ഹസ്രത്ത് ഖാദിർ മസ്താൻ സാഹിബ്, മധർ ബീബി, ഹസ്രത്ത് ഇബ്രാഹിം സാഹിബ്.
അദ്ദേഹത്തിന്റെ അവസാന വർഷങ്ങൾ ചെലവഴിച്ച വടക്കൻ ചെന്നൈയിലെ നാട്ടുകാർ അദ്ദേഹത്തെ തൊണ്ടിയാർ ("തൊണ്ടിയിൽ നിന്നുള്ള ഒരാൾ") എന്ന് പരാമർശിച്ചു.
അങ്ങനെ അദ്ദേഹം താമസിച്ചിരുന്ന ചെന്നൈയുടെ അയൽപക്കം തൊണ്ടിയാർപേട്ട് എന്നറിയപ്പെട്ടു.
അവലംബം പുറത്തേക്കുള്ള കണ്ണികൾ മസ്താൻ സാഹിബിന്റെ മെയ് തൊഴാവു മേലു മേലു എന്ന കൃതി ദേവഗാന്ധാരി രാഗത്തിൽ ടി എം കൃഷ്ണ ആലപിക്കുന്നു, സംഗീതം കെ. അരുൺ പ്രകാശ്
കൂത്തുപറമ്പ് വെടിവെപ്പ് ഇംഗ്ലീഷ് വിലാസം https://ml.wikipedia.org/wiki/Koothuparambu_Police_Firing
പരിയാരത്ത് തുടങ്ങുന്ന മെഡിക്കൽ കോളേജിന്റെ സ്ഥലവും, കെട്ടിടവും സർക്കാരിന്റേതായിരുന്നു, വായ്പക്ക് ജാമ്യവും സർക്കാരാണ്.
ഇങ്ങനെ മുഴുവൻ പൊതു ഉടമസ്ഥതയിലായിരിക്കെ ഒരു ട്രസ്റ്റ് കെ.കരുണാകരൻ, എം.വി രാഘവൻ എന്നിവരുടെ നേതൃത്വത്തിൽ രൂപീകരിക്കുകയും മെഡിക്കൽ കോളേജ് ട്രസ്റ്റിന് കീഴിലേക്ക് കൊണ്ട് വരാനും നീക്കങ്ങളുണ്ടായി.
എന്നാൽ ഇത് സ്വകാര്യമായി മെഡിക്കൽ കോളേജിനെ മാറ്റി അഴിമതിക്കുള്ള വേദി ഒരുക്കളാണെന്നും മെഡിക്കൽ കോളേജ് തീർത്തും സഹകരണ മേഖലയിൽ നിലനിർത്തണമെന്നും ആവശ്യപ്പെട്ടായിരുന്നു കൂത്തുപറമ്പിൽ യുവജന സമരം നടന്നത്.
ആഗോളവൽക്കരണത്തിന്റെ ചുവടു പിടിച്ചു കൊണ്ട് എല്ലാതര൦ സേവന മേഖലകളിൽ നിന്നും സർക്കാർ പിൻവാങ്ങി ഉന്നത വിദ്യാഭ്യാസം കച്ചവടവൽക്കരിക്കാനുള്ള ശ്രമങ്ങൾക്കെതിരെ രാജ്യവ്യാപകമായി വിദ്യാർത്ഥി - യുവജന പ്രക്ഷോഭം ശക്തിപ്പെട്ടു വന്ന കാലം കൂടിയാണത്.
അഞ്ചുപേരാണ് കൊല്ലപ്പെട്ടത്.
കെ.കെ. രാജീവൻ, കെ. ബാബു, മധു, കെ.വി. റോഷൻ, ഷിബുലാൽ എന്നിവർ.
പുഷ്പൻ എന്നയാൾക്ക് പരിക്കേൽക്കുകയുണ്ടായി.
ഈ പുഷ്പൻ എന്നയാൾ ചലനശേഷി നഷ്ടപെപ്പെട്ട് കിടപ്പിലാവുകയും 2024 സെപ്തംബർ 28 ന് അന്തരിക്കുകയും ചെയ്തു.
കെ.വി. റോഷൻ
കെ.വി. വാസു, നാരായണി എന്നിവരുടെ മകനാണ് റോഷൻ.
പോലീസുദ്യോഗസ്ഥർക്കെതിരേയും സമരം നടത്തിയവർക്കെതിരേയും കേസുകളുണ്ടായി.
പോലീസുദ്യോഗസ്ഥർക്കെതിരേയുള്ള കേസ്
ഈ സംഭവത്തെത്തുടർന്ന് പോലീസുദ്യോഗസ്ഥർക്കെതിരേ കേസെടുക്കാൻ കീഴ്ക്കോടതി നടപടിയെടുത്തിരുന്നുവെങ്കിലും പ്രോസിക്യൂഷന് മുൻകൂർ അനുമതി വാങ്ങാതെയാണ് കേസെടുത്തതെന്ന് ചൂണ്ടിക്കാട്ടി ഹൈക്കോടതി കേസ് നടപടികൾ റദ്ദാക്കുകയുണ്ടായി.
1995-ൽ പോലീസുകാർക്കെതിരേ സ്വകാര്യ അന്യായം ഫയൽ ചെയ്തതിനെത്തുടർന്നാണ് കേസെടുക്കാനുള്ള നടപടിയുണ്ടായത്.
എസ്.പി. രവത ചന്ദ്രശേഖർ ഉൾപ്പെടെയുള്ള ഉദ്യോഗസ്ഥർക്കെതിരേ കേസെടുക്കുകയുണ്ടായി.
ഇതെപ്പറ്റി അന്വേഷിക്കാൻ ഇടതുമുന്നണി സർക്കാർ നിയമിച്ച പത്മനാഭൻ കമ്മീഷൻ 1997-ൽ നൽകിയ റിപ്പോർട്ട് അനുസരിച്ച് എം.വി. രാഘവൻ, ഡെപ്യൂട്ടി കളക്ടർ ടി.ടി. ആന്റണി, ഡി.വൈ.എസ്.പി. അബ്ദുൾ ഹക്കീം ബത്തേരി, എസ്.പി. രവത ചന്ദ്രശേഖർ എന്നിവരും കുറ്റക്കാരായിരുന്നു.
ഇവരെ പ്രതി ചേർത്ത് പുതിയൊരു എഫ്.ഐ.ആർ. ഫയൽ ചെയ്യപ്പെടുകയുണ്ടായി.
ഈ കേസിലെ നടപടികൾ നിർത്തിവയ്ക്കാൻ പ്രതികളുടെ ഹർജിയെത്തുടർന്ന് സുപ്രീം കോടതി ഉത്തരവിടുകയുണ്ടായി .
ഹെഡ് കോൺസ്റ്റബിൾമാരായ ശശിധരൻ, സഹദേവൻ, പ്രേംനാഥ്, കോൺസ്റ്റബിൾമാരായ ദാമോദരൻ, രാജൻ, സ്റ്റാൻലി, അബ്ദുൾ സലാം, ജോസഫ്, സുരേഷ്, ചന്ദ്രൻ, ബാലചന്ദ്രൻ, ലൂക്കോസ്, അഹമ്മദ് എന്നിവരെയും 2006-ൽ കൂത്തുപറമ്പ് മജിസ്‌ട്രേട്ട് കോടതിയുടെ ഉത്തരവിന്റെ അടിസ്ഥാനത്തിൽ കേസിൽ പ്രതികളാക്കിയിരുന്നു ഹക്കീം ബത്തേരി
ഈ കേസിൽ പ്രതിയാക്കപ്പെട്ട ഹക്കിം ബത്തേരിയെ പിന്നീട് ഹൈക്കോടതി കുറ്റവിമുക്തനാക്കുകയുണ്ടായി.
ഇദ്ദേഹം ഡിവൈ.
എസ്.പിയായി റിട്ടയർ ചെയ്തയാളാണ് (ജനനം: മരണം:2013 ഏപ്രിൽ 13).
കാസർകോട് കുമ്പള സ്വദേശിയായ ഇദ്ദേഹം ഹസൻകുഞ്ഞി, ബീഫാത്തിമ എന്നിവരുടെ മകനായിരുന്നു.
പരേതയായ നഫീസയാണ് ഭാര്യ.
ഡോ. സാജിദ മകളൂം ഡോ. സാഹിദ് (കൂത്തുപറമ്പ്) മരുമകനുമാണ്.
കണ്ണൂർ താവക്കരയിലായിരുന്നു ഇദ്ദേഹം താമസിച്ചിരുന്നത്.
1974ൽ എസ്.ഐ ആയാണ് ഇദ്ദേഹം പൊലീസ് സേനയിൽ പ്രവേശിച്ചത്.
പുളിങ്ങോം എസ്.ഐ ആയായിരുന്നു ആദ്യനിയമനം.
മലബാറിലെ വിവിധ സ്റ്റേഷനുകളിൽ സി.ഐ ആയും ഡിവൈ.
എസ്.പിയായും സേവനമനുഷ്ഠിച്ചു.
1994-95 കാലയളവിൽ കണ്ണൂർ ഡിവൈ.
എസ്.പിയായിരുന്നു.
റിപ്പർ ചന്ദ്രന്റേത് ഉൾപ്പെടെ നിരവധി കൊലപാതക, കവർച്ച കേസുകൾ തെളിയിച്ചതിന് മികച്ച സേവനത്തിനുള്ള അംഗീകാരങ്ങൾ ലഭിച്ചിട്ടുണ്ട്.
പത്മനാഭൻ നായർ കമീഷൻ റിപ്പോർട്ടിന്റെ അടിസ്ഥാനത്തിൽ കൂത്തുപറമ്പ് പൊലീസ് രജിസ്റ്റർ ചെയ്ത കേസിൽ ഹക്കിം ബത്തേരിയെ മൂന്നാം പ്രതിയാക്കി.
വകുപ്പുതല അന്വേഷണത്തത്തെുടർന്ന് ഇദ്ദേഹത്തെ സർവീസിൽനിന്ന് സസ്പെൻഡ് ചെയ്തു.
2012 ജൂൺ 25ന് ഹൈക്കോടതി ഹക്കിം ബത്തേരിയെ കുറ്റവിമുക്തനാക്കി.
1998 സെപ്റ്റംബറിലാണ് ഇദ്ദേഹം വിരമിച്ചത്.
സമരം നടത്തിയവർക്കെതിരേയുള്ള കേസ്
കൂത്തുപറമ്പ് പോലീസ് സ്റ്റേഷനിലെ ക്രൈം നമ്പർ 353 പ്രകാരമുള്ള കേസ് എം.വി. രാഘവനെ കൊല്ലാൻ ശ്രമിച്ചു എന്നതാണ്.
ഈ കേസിൽ മൂവായിരത്തോളം പേർ പ്രതികളായിരുന്നു.
ക്രൈം നമ്പർ 354 പ്രകാരമുള്ള കേസിൽ പോലീസ് സ്റ്റേഷൻ ആക്രമിക്കാൻ ശ്രമിച്ചു എന്ന കേസിൽ ആയിരത്തോളം ആൾക്കാർ പ്രതികളായിരുന്നു.
ഈ രണ്ട് എഫ്.ഐ.ആറിലും നായനാർ മന്ത്രിസഭ നടപടികൾ നിർത്തിവച്ചിരുന്നു .
ഈ കേസിൽ കണ്ണൂർ നാർക്കോട്ടിക് സെൽ ഡി.വൈ.എസ്.പി. സക്കറിയയുടെ നേതൃത്വത്തിൽ പുനരന്വേഷണം നടക്കുകയും 88 പേരെ പ്രതി ചേർത്ത കുറ്റപത്രം ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതിയിൽ സമർപ്പിക്കപ്പെടുകയുമുണ്ടായി.
ഡി.വൈ.എഫ്.ഐ. നേതാക്കളായ                 എം.സുരേന്ദ്രൻ, എം. വി. ജയരാജൻ, കെ. ധനഞ്ജയൻ, എം. സുകുമാരൻ, പനോളി വത്സൻ, എൻ. ഉത്തമൻ, ടി. ലതേഷ്, പി. പി. മധു എന്നിവരും വെടിവെപ്പിൽ മരിച്ച കെ. കെ. രാജീവൻ, കെ. വി. റോഷൻ, കെ. ബാബു, ഷിബുലാൽ, മധു എന്നിവരും കുറ്റപത്രത്തിൽ പ്രതി ചേർക്കപ്പെട്ടിരുന്നു .
തുടർന്ന് കേസ് അന്വേഷിച്ച പത്മനാഭൻ കമ്മിഷന്റെ റിപ്പോർട്ട് പ്രകാരം പുതിയൊരു കേസ് ഫയൽ ചെയ്തു.
ഈ കേസിൽ എം. വി. രാഘവൻ, ഡപ്യൂട്ടി കളക്ടർ ടി. ടി. ആന്റണി, ഡി വൈ എസ് പി അബ്ദുൾ ഹക്കിം ബത്തേരി, എസ് പി രവതാ ചന്ദ്രശേഖർ എന്നിവർ പ്രതികളായിരുന്നു.
ആദ്യം രജിസ്റർ ചെയ്ത എഫ് ഐ ആറുകളിലെ നടപടി നിർത്തലാക്കി പുതിയ കേസെടുത്തതിനെതിരെ എം. വി. രാഘവനും മറ്റ് പ്രതികളും സുപ്രിം കോടതിയെ സമീപിച്ചു.
തുടർന്ന് രാഘവനും മറ്റും പ്രതികളായ എഫ് ഐ ആറിൽ നടപടികൾ നിർത്തിവെക്കാൻ സുപ്രിം കോടതി ഉത്തരവായി .
അവലംബം മാധ്യമം ദിനപത്രം, 2013 ഏപ്രിൽ 14 http://www.chandrikadaily.com/contentspage.aspx?enc=mqOmbZPT0v3DZTPR1kouKoVKsQ6rSE+pjJY/tHl/OkE= Archived 2016-03-05 at the Wayback Machine .
http://www.mathrubhumi.com/special/byelections2012/story.php?id=282090%5Bപ്രവർത്തിക്കാത്ത+കണ്ണി%5D
കൂദാശകൾ ഇംഗ്ലീഷ് വിലാസം https://ml.wikipedia.org/wiki/Sacraments
ക്രിസ്തു സ്ഥാപിച്ചതും വരപ്രസാദം നല്കുന്നതുമായ പ്രതീകാത്മക ചടങ്ങുകൾ ആണ്‌ കൂദാശകൾ .
കൂദാശകളിലൂടെ ദൈവത്തിന്റെ സാന്നിധ്യവും പ്രവർത്തനവും വഴി മനുഷ്യനുൾപ്പെടെയുള്ള ദൈവസൃഷ്ടികൾ വിശുദ്ധീകരിക്കപ്പെടുന്നു എന്നാണു  ക്രൈസ്തവ വിശ്വാസം .
വാക്കിന്റെ അർഥം
ക്ദശ് എന്ന സുറിയാനി പദത്തിൽ നിന്നുമാണ് കൂദാശ എന്ന പദം രൂപപ്പെടുന്നത്.
വിശുദ്ധീകരിക്കൽ എന്നാണർഥം.
ഏഴു കൂദാശകൾ The Seven Sacraments by Rogier van der Weyden , ca.
1448.
കൂദാശകൾ ഏഴാണെന്ന് ദൈവശാസ്ത്രപരമായി ആദ്യം  സ്ഥാപിച്ചത് 12-ആം  ശതകത്തിൽ പീറ്റർ ലൊബാർഡ് ആണ്.
ലത്തീൻ സഭയിൽ ഇതു പ്രചരിപ്പിച്ചത് തോമസ് അക്വിനാസും .
മാമ്മോദീസ തൈലാഭിഷേകം (സ്ഥൈര്യലേപനം) കുമ്പസാരം വിശുദ്ധ കുർബാന പൗരോഹിത്യം വിവാഹം രോഗീലേപനം എന്നിവയാണ് ഏഴു കൂദാശകൾ.
മാമ്മോദീസ
ക്രൈസ്തവ സഭയിൽ അംഗത്വം നല്കുന്ന പ്രാരംഭകൂദാശയാണ് മാമ്മോദീസ.
സ്‌നാനപ്പെടുന്ന വ്യക്തിയെ ജലത്തിൽ മൂന്നുതവണ പൂർണമായി മുക്കുകയായിരുന്നു പ്രാചീനരീതി.
മെത്രാനോ വൈദികനോ ഡീക്കനോ തലയിൽ വെള്ളമൊഴിച്ച് പ്രാർഥിക്കുകയാണ് ഇന്നു ചെയ്യുന്നത്.
മരണാസന്ന അവസ്ഥയിൽ  ആർക്കും ഒരു വ്യക്തിയെ ആ വ്യക്തി ആവശ്യപ്പെടുന്നപക്ഷം സ്നാനപ്പെടുത്താം.
പെന്തക്കൊസ്തർ മുതിർന്നവർക്ക് സ്നാനം നൽകുന്ന രീതിയാണ്‌ അനുവർത്തിച്ചു പോരുന്നത്.
പൗരസ്ത്യപാരമ്പര്യത്തിൽ മാമ്മോദീസ നൽകുന്നതിനൊപ്പം തൈലാഭിഷേകവും പരിശുദ്ധകുർബാനയും അർത്ഥിക്ക് നൽകുന്നുണ്ട്.
അതുകൊണ്ട് ഈ മൂന്ന് കൂദാശകളെയും പ്രാരംഭകൂദാശകൾ എന്നാണ് പൗരസ്ത്യക്രമത്തിൽ വിളിക്കുന്നത്.
ആവർത്തിക്കപ്പെടുന്നില്ലാത്ത കൂദാശയാണിത്.
പരിശുദ്ധത്രിത്വത്തിൻറെ നാമത്തിൽ ജലമുപയോഗിച്ച് നല്കുന്ന മാമ്മോദീസ ഏതു സഭാവിശ്വാസത്തിൽ നിന്നും സ്വീകരിച്ചാലും സാധുവാണെന്നാണ് കത്തോലിക്കാസഭയുടെ നിലപാട്.
തൈലാഭിഷേകം (സ്ഥൈര്യലേപനം)
ക്രിസ്തുവിലുള്ള വിശ്വാസം സ്ഥിരീകരിക്കുന്ന പരിശുദ്ധാത്മാവിന്റെ പ്രത്യേകവരത്തെ കുറിക്കുന്നതാണ് തൈലാഭിഷേകം അല്ലെങ്കിൽ സ്ഥൈര്യലേപനം .
മൂറോൻ- വിശുദ്ധ തൈലം (ബാൾസവും ഒലിവെണ്ണയും ചേർന്ന തൈലം) നെറ്റിയിൽ പുരട്ടി പ്രാർഥിച്ചുകൊണ്ട് ഈ കൂദാശ പരികർമ്മം ചെയ്യുന്നു.
ലത്തീൻ സഭയിൽ ഇതിന് സ്ഥൈര്യലേപനമെന്നും പൗരസ്ത്യസഭകളിൽ തൈലാഭിഷേകമെന്നും ഈ കൂദാശ അറിയപ്പെടുന്നു.
ഈ കൂദാശയുടെ കാർമ്മികൻ ലത്തീൻ ക്രമത്തിൽ മെത്രാനാണെങ്കിൽ പൗരസ്ത്യക്രമത്തിൽ അത് വൈദികരാണ്.
ഈ കൂദാശ ഒരു വ്യക്തിയിൽ പരിശുദ്ധാരൂപിയുടെ സവിശേഷമായ അഭിഷേകം ചൊരിയുകയും അതുവഴി ആ വ്യക്തിയെ ക്രിസ്തുസദൃശനാക്കുകയും ചെയ്യുന്നു എന്നാണ് ക്രൈസ്തവർ വിശ്വസിക്കുന്നത്.
പ്രൊട്ടസ്റ്റൻറ് സഭക്കാർ ഇത് അനുഷ്ഠിക്കുന്നില്ല.
പൗരസ്ത്യസഭയിൽ ജ്ഞാനസ്‌നാനത്തോടൊപ്പം ഈ കൂദാശ നല്കുന്നു.
ജീവിതത്തിൽ ഒരിക്കൽ മാത്രം നല്കുന്നതാണ് ഈ കൂദാശ.
പാശ്ചാത്യസഭക്കാർ 7 വയസ്സുകഴിഞ്ഞവർക്കേ ഇതു നല്കൂ.
കുമ്പസാരം
ഈശോയുടെ പരസ്യജീവിതകാലത്ത് പാപികൾ അവനിൽനിന്ന് പാപമോചനം പ്രാപിച്ചിരുന്നു (യോഹ 8.10).
പാപം ഏറ്റുപറഞ്ഞ് അതിൻറെ മോചനം നേടുന്ന രീതിയിൽ ശ്ലീഹന്മാരുടെ കാലത്ത് സഭയിൽ തുടർന്നുപോന്നു (1 യോഹ 1.9).
മനസ്താപപ്പെടുക, പാപങ്ങൾ ഏറ്റുപറയുക, പ്രായശ്ചിത്തംചെയ്യുക എന്നിവ കുമ്പസാരത്തിനുള്ള അവശ്യഘടകങ്ങളാണ്.
ആദിമ ക്രിസ്ത്യാനികളിൽ ഇതൊരു സാമൂഹിക കർമമായിരുന്നു- പൊതുവായി പാപങ്ങൾ ഏറ്റുപറഞ്ഞ് പാപമോചനം നേടുന്ന രീതിയവർ പിന്തുടർന്നിരുന്നു.
രഹസ്യക്കുമ്പസാരത്തിൻറെ രീതി പൗരസ്ത്യനാട്ടിൽ നിന്നും ഐറിഷ് മിഷണറിമാർ പാശ്ചാത്യസഭയിലേക്ക് കൊണ്ടുവന്നു.
വിശുദ്ധകുർബാന
ദൈവവരപ്രസാദവസ്ഥയിൽ മാത്രം ഒരു വ്യക്തി സ്വീകരിക്കേണ്ട കൂദാശയാണ് വിശുദ്ധകുർബാന.
വരപ്രസാദാവസ്ഥയിൽ കുറവ് വന്നവർ പാപസങ്കീർത്തനം-കുമ്പസാരം വഴിയായി അത് നേടിയെടുത്തശേഷം വേണം കുർബാന സ്വീകരിക്കാൻ.
സ്വയം ഉത്തമ മനസ്താപം നടത്തിയാലും മതിയാകും.
വിശ്വാസികളുടെ ആധ്യാത്മിക ഭോജനമായ അപ്പത്തിലും വീഞ്ഞിലും ക്രിസ്തുവിന്റെ ജീവനുള്ള ശരീരവും രക്തവും ഉൾക്കൊള്ളുന്നുവെന്നാണ് ക്രൈസ്തവവിശ്വാസം.
കുർബാനയിലെ സാന്നിദ്ധ്യത്തെ ഈശോമിശിഹായുടെ യഥാർത്ഥസാന്നിദ്ധ്യമെന്നാണ് കത്തോലിക്കാസഭ നിർവചിക്കുന്നത്.
കൂട്ടായ ജീവിതത്തിൻറെ കൂദാശയാണ് വിവാഹം.
വിവാഹത്തിലൂടെ ക്രൈസ്തവദമ്പതികൾ ഈശോമിശിഹായിൽ ഭാര്യാഭർത്താക്കന്മാരായി ജീവിതം ആരംഭിക്കുന്നു.
ദമ്പതിമാരിൽ ഒരാളുടെ മരണംവരെ ഈ കൂദാശ നിലനിൽക്കുന്നു.
ജീവിതപങ്കാളിയുടെ മരണശേഷം പുനർവിവാഹം ചെയ്യാൻ അതിനു താൽപര്യമുള്ളവർക്ക് അവസരമുണ്ട്.
സാധുവായതും ദമ്പതികളുടെ ശാരീരികസംയോഗംവഴി പൂർണ്ണമായതുമായ ഒരു വിവാഹം അസാധുവായി പ്രഖ്യാപിക്കാൻ ആർക്കും കഴിയില്ല എന്നതാണ് കത്തോലിക്കാസഭയുടെ നിലപാട്.
വിവാഹമെന്ന കൂദാശ സ്വീകരിച്ചവർ പൗരോഹിത്യവും സ്വീകരിക്കുന്ന പാരമ്പര്യം ഓർത്തഡോക്സ്-യാക്കോബായ സഭകളിൽ നിലനിൽക്കുന്നുണ്ട്.
പൗരസ്ത്യസഭകളിൽ വിവാഹിതരായ വൈദികരാണ് ഉള്ളത്.
എന്നാൽ ലത്തീൻ സഭയിൽ ബ്രഹ്മചര്യജീവിതം പുരോഹിതർക്ക് ആവശ്യമാണ്.
ഇന്ന് കത്തോലിക്കാസഭയിൽ ഉൾപ്പെട്ടിരിക്കുന്ന പൗരസ്ത്യസഭകളായ സീറോമലബാർ, സീറോമലങ്കര എന്നീ സഭകളും ബ്രഹ്മചര്യത്തോടെയുള്ള പൗരോഹിത്യമാണ് പിന്തുടരുന്നത്.
കുടുംബജീവിതത്തിനു തുടക്കം കുറിക്കുന്ന വിവാഹം, പൗരോഹിത്യം എന്നീ കൂദാശകൾ, വൈദികനോ മെത്രാനോ അതിലും ഉയർന്ന പദവിയിലുള്ള വൈദികമേലധ്യക്ഷന്മാരോ പരികർമ്മം ചെയ്യണം.
ലത്തീൻ സഭയിൽ വധൂവരന്മാരാണ് ഈ കൂദാശയുടെ കാർമ്മികർ.
വിവാഹിതരാകാതെ ഏകസ്ഥരായി ജീവിക്കാനും ക്രൈസ്തവർക്ക് അനുവാദമുണ്ട്.
അതായത് ഈ കൂദാശകൾ നിർബന്ധമായി അനുഷ്ഠിക്കേണ്ടതല്ല.
thirupattam
ഈശോയുടെ പൗരോഹിത്യത്തെക്കുറിച്ച് പരാമർശിക്കുന്ന പുതിയനിയമഗ്രന്ഥം ഹെബ്രായലേഖനമാണ്.
ഈശോയുടെ പൗരോഹിത്യത്തിൻറെ തുടർച്ചയായാണ് കത്തോലിക്കാ-ഓർത്തഡോക്സ് സഭകളിൽ ഈ കൂദാശ നിലനിൽക്കുന്നത്.
ഇൻ പേർസോണ ക്രിസ്തി കപ്പൂത്തിസ്- ശിരസ്സായ മിശിഹായുടെ വ്യക്തിത്വത്തിൽ- ആണ് പുരോഹിതൻ തൻറെ ശുശ്രൂഷകൾ നിർവ്വഹിക്കുന്നത്.
നിശ്ചിതകാല പരിശീലനത്തിനു ശേഷമാണ് അർത്ഥിയെ പൗരോഹിത്യത്തിലേക്ക് ആനയിക്കുന്നത്.
കത്തോലിക്കാ ഓർത്തഡോക്സ് പാരമ്പര്യത്തിൽ പുരുഷന്മാരെ മാത്രമാണ് പൗരോഹിത്യത്തിലേക്ക് ഉയർത്തുന്നത്.
ആംഗ്ലിക്കൻ സഭയിൽ വനിതാപൗരോഹിത്യം നിലനിൽക്കുന്നുണ്ട്.
രോഗീലേപനം
രോഗിക്ക് ആശ്വാസം നല്കുന്ന രോഗീലേപനമാണ് രോഗീലേപനം.
ഒരു വ്യക്തിക്ക് ഗൗരവമായ രോഗമുള്ളപ്പോൾ ഈ കൂദാശ സ്വീകരിക്കാം.
ആവർത്തിച്ച് സ്വീകരിക്കാവുന്ന കൂദാശയാണിത്.
എന്നാൽ പലപ്പോഴും വാർദ്ധക്യത്തിലും മരണാസന്നരായിരിക്കുമ്പോഴും സ്വീകരിക്കുന്നതിനാൽ ഈ കൂദാശയെ അന്ത്യകൂദാശയെന്നും വിളിച്ചിരുന്നു.
കേരളത്തിലെ സഭകളിൽ
കേരളത്തിൽ മലങ്കര ഓർത്തഡോക്സ് , യാക്കോബായ സുറിയാനി , മലങ്കര കത്തോലിക്ക , മലങ്കര മാർത്തോമ്മ , സീറോ മലബാർ കത്തോലിക്ക , തൊഴിയൂർ സഭ , ലത്തീൻ കത്തോലിക്ക എന്നീ സഭകൾ ഏഴു വി.കൂദാശകളും അനുഷ്ഠിക്കുന്നു.
കൂടുതൽ വായനയ്ക്ക് തലതൊട്ടപ്പൻ അവലംബം ↑ Hexam's Concise Dictionary of Religion "Sacrament" obtained at http://www.ucalgary.ca/~nurelweb/concise/WORDS-S.html ↑ Catechism of the Catholic Church, 1131 ↑ Cf.
Catechism of the Catholic Church , 1210 പുറം കണ്ണികൾ Instituto Teológico São Tomás de Aquino Archived 2011-03-20 at the Wayback Machine .
Exploring the Sacraments in Anglican Ministry Baptism, Eucharist, Ministry Archived 2008-12-05 at the Wayback Machine .
(an ecumenical statement by the World Council of Churches ) The Sacraments in the Orthodox Church Archived 2008-10-07 at the Wayback Machine .
The Sacraments as Means of Grace Archived 2007-08-07 at the Wayback Machine .
from Grace upon Grace: Sacramental Theology in the Christian?
By Gregory S. Neal
കൂത്തുപറമ്പ്‌ നഗരസഭ ഇംഗ്ലീഷ് വിലാസം https://ml.wikipedia.org/wiki/Koothuparamba_Muncipality കൂത്തുപറമ്പ് നഗരസഭ കൂത്തുപറമ്പ് നഗരസഭ 11°50′N 75°35′E ﻿ / ﻿ 11.83°N 75.58°E ﻿ / 11.83; 75.58 ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല കണ്ണൂർ താലൂക്ക് റവന്യൂ വില്ലേജുകൾ നിയമസഭാ മണ്ഡലം കൂത്തുപറമ്പ് നിയമസഭാമണ്ഡലം ലോകസഭാ മണ്ഡലം വടകര ലോകസഭാമണ്ഡലം ഭരണസ്ഥാപനങ്ങൾ നഗരസഭ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം 16.76 ചതുരശ്ര കിലോമീറ്റർ വാർഡുകൾ {{{വാർഡുകൾ}}} എണ്ണം ജനസംഖ്യ 29,619 ജനസാന്ദ്രത 1767/ ച.
മീ കോഡുകൾ • തപാൽ • ടെലിഫോൺ 670xxx +0490 സമയമേഖല UTC +5:30 പ്രധാന ആകർഷണങ്ങൾ
കണ്ണൂർ ജില്ലയിലെ കൂത്തുപറമ്പ് നഗരം ഉൾക്കൊള്ളുന്ന നഗരസഭയാണ് കൂത്തുപറമ്പ് നഗരസഭ .
16.76 ചതുരശ്ര കിലോമീറ്റർ വിസ്തീർണ്ണമുള്ള ഈ നഗരസഭയിൽ ആകെ 28 വാർഡുകളാണുള്ളത്.
ആകെ ജനസംഖ്യ 29,619 ആണ്.
കൂത്തുപറമ്പ്‌ നഗരസഭയിലെ വാർഡുകൾ സ്ഥലനാമ ചരിത്രം
രാജഭരണ കാലത്ത്  കഥകളിക്കാരൻ കോട്ടയത്ത് തമ്പുരാൻ  കൂത്തു നടത്തിയിരുന്ന പറമ്പ് എന്ന് വിശ്വസിക്കുന്ന സ്ഥലം പിന്നീട് കൂത്തുപമ്പ് പട്ടണമായി വികസിച്ചു എന്നാണ് കരുതുന്നത് .
കൂത്തു പറഞ്ഞ സ്ഥലം കൂത്തുപറമ്പ് ആയി എന്നാണ് ഐതിഹ്യം.
പതിനെട്ടാം നൂറ്റാണ്ടിന്റെ ഉത്തരാർദ്ധത്തിൽ മലബാറിലെ കോട്ടയം രാജകുടുംബം കൂത്തുപറമ്പ് മൈതാനിയും പരിസര പ്രദേശങ്ങളും ബ്രിട്ടീഷുകാർക്ക് പട്ടാള ആവശ്യത്തിനു വിട്ടു കൊടുത്തിരുന്നു.
കൂത്തുപറമ്പിന്റെ ചരിത്രം കോട്ടയം രാജ്യവുമായി ബന്ധപ്പെട്ട് കിടക്കുന്നു.
1939 ആഗസ്ത് മാസത്തിലാണ് കൂത്തുപറമ്പ് പഞ്ചായത്ത് രൂപീകരിക്കപ്പെട്ടത്.
ആമ്പിലാട്, നരവൂർ , തൃക്കണ്ണാപുരം ദേശങ്ങൾ  ചേർന്ന കൂത്തുപറമ്പ് റവന്യു വില്ലേജായിരുന്നു പഞ്ചായത്ത് പരിധി.
പഞ്ചായത്തംഗങ്ങളെ പൊതു സ്ഥലത്ത് വെച്ച് കൈപൊക്കി വോട്ടെടുപ്പിലൂടെ തെരഞ്ഞെടുത്തിരുന്ന ആദ്യ പഞ്ചായത്ത് ഭരണ സമിതിയുടെ പ്രസിഡണ്ടായി ഡോ. ഡി. കുമാരനെയും വൈസ് പ്രസിഡണ്ടായി മുരിക്കേഞ്ചേരി ഗോപാലനെയും തിരഞ്ഞെടുത്തു.
1953 ൽ പഞ്ചായത്തിന്റെ പരിധി പുനഃസംഘടിപ്പിച്ച് കൂത്തുപറമ്പ്, മാനന്തേരി, പാട്യം, റവന്യുവില്ലേജുകൾ ഉൾപെടുന്ന പ്രദേശങ്ങൾ കൂടി ഉൾപ്പെടുത്തി.
പുനഃസംഘടിപ്പിക്കപ്പെട്ട പഞ്ചായത്തിൽ ആദ്യമായി രഹസ്യബാലറ്റിന്റെ അടിസ്ഥാനത്തിൽ പ്രസിഡണ്ടിനെ മുഴുവൻ വോട്ടർമാരും നേരിട്ട് തെരഞ്ഞെടുത്ത തെരഞ്ഞെടുപ്പിൽ ശ്രീ. കെ.കെ നായരെ പ്രസിഡണ്ടായി തിരഞ്ഞെടുത്തു.
കമ്യുണിസ്റ്റ് പാർട്ടിയുടെ പിന്തുണയോടെ മത്സരിച്ച സ്വതന്ത്ര സ്ഥാനാർത്ഥിയായിരുന്നു.
കെ.കെ. നായർ വൈ.പ്രസിഡണ്ട് കിനാത്തി കരുണൻ ഗുമസ്തനായിരുന്നു.
പഞ്ചായത്തിന് സ്വന്തമായി ലഭിച്ച സ്ഥലത്ത് 1958 ൽ ആഗസ്റ്റ് 6 ന് ഓഫീസ് കെട്ടിടത്തിന് തറകല്ലിടുകയും 30.08.1960 ന് അന്നത്തെ കേരള മുഖ്യമന്ത്രി പട്ടം താണുപിള്ള ഉദ്ഘാടനം ചെയ്യുകയും ചെയ്തു.
1960 ൽ പഞ്ചായത്ത് നിയമം നിലവിൽ വന്നതിനെ തുടർന്ന് പഞ്ചായത്ത് പരിധി കൂത്തുപറമ്പ് റവന്യു വില്ലേജ് മാത്രമായി മാറി.
1962 ൽ കൂത്തുപറമ്പിനെ സെലക്‌ഷൻ ഗ്രേഡ് പഞ്ചായത്തായുയർത്തി.
9 വാർഡുകളാണുണ്ടായിരുന്നത്.
1962 ൽ നടന്ന തെരഞ്ഞെടുപ്പിൽ ശ്രീ. കെ.കെ. നായർ പ്രസിഡണ്ടായും  ശ്രീ.അബ്ദുള്ള മാസ്റ്റർ വൈസ് പ്രസിഡണ്ടായും തിരഞ്ഞെടുക്കപ്പെട്ടു.
1962 ന് ശേഷം 1979 ൽ തെരഞ്ഞെടുപ്പ് നടക്കുന്നതുവരെ 17 വർഷക്കാലം കെ.കെ. നായർ പ്രസിഡണ്ട് സ്ഥാനത്ത് തുടർന്നു.
1979ൽ ആകെയുള്ള 10 വാർഡിലേക്ക് നടന്ന തെരഞ്ഞെടുപ്പിൽ സി.പി.ഐ (എം) നയിക്കുന്ന ഭരണ സമിതിയുടെ പ്രസിഡണ്ടായി ശ്രി.
വി.കെ ചന്തു തെരഞ്ഞെടുക്കപ്പെട്ടു.
ഈ ഭരണ സമിതി കാലാവധിയെത്തിയതിനെ തുടർന്ന് പിരിച്ച് വിടുകയും 1984 മുതൽ 1988 വരെ ഉദ്യോഗസ്ഥ ഭരണത്തിലാവുകയും ചെയ്തു.
1988 ൽ 11 വാർഡുകളിലേക്ക് നടന്ന തെരഞ്ഞെടുപ്പിൽ ശ്രീ. വി.കെ.ചന്തു സി.പി.ഐ (എം)പ്രസിഡണ്ടായും ശ്രീ.കെ. നാണു മാസ്റ്റർ വൈ. പ്രസിഡണ്ടായും തെരഞ്ഞെടുക്കപ്പെട്ടു.
നഗരസഭാ രൂപീകരണവും ഭരണവും
1990 ഏപ്രിൽ 1 മുതൽ കൂത്തുപറമ്പ് സ്പെഷൽ ഗ്രേഡ് പഞ്ചായത്തിനെ നഗരസഭയായി ഉയർത്തി.
നിലവിലുണ്ടായിരുന്ന ഭരണ സമിതിയെ ഉപദേശക സമിതിയാക്കി മാറ്റി.
30.06.92 ന്  ഉപദേശക സമിതി പിരിച്ച് വിട്ട് സ്പെഷൽ ഓഫീസറെ നിയോഗിച്ചു.
1992 ൽ ഇന്ത്യന് പാർലമെന്റ്  പാസ്സാക്കിയ 74 –ആം ഭരണഘടന ഭേദഗതിയെതുടർന്ന് നഗരപാലികാ സ്ഥാപനങ്ങൾ ഭരണഘടന സ്ഥാപനങ്ങൾ ആവുകയും ആയത് 1994 ൽ സംസ്ഥാന നിയമസഭ അംഗീകരിക്കുകയും ചെയ്തു.
തുടർന്ന് 1995 ൽ കൂത്തുപറമ്പ് മുനിസിപാലിറ്റിയിലെ 20 വാർഡ്കളിലേക്ക് ആദ്യമായി നടന്ന തെരഞ്ഞെടുപ്പിൽ ആദ്യ ചെയർപേഴ്സണായി ശ്രീമതി സി.വി. മാലിനി യെ തെരഞ്ഞെടുത്തു.
ശ്രീ. എൻ ‍.
കെ. ശ്രീനിവാസൻ മാസ്റ്റർ വൈസ്.
ചെയർമാനായും തെരഞ്ഞെടുക്കപ്പെട്ടു.
2000 സപ്തംബർ 27 ന് 23 വാർഡുകളിലായി നടന്ന തെരഞ്ഞെടുപ്പിൽ സി. പി. ഐ. (എം) ന്റെ നേതൃത്വത്തിൽ എൽ ‍.
ഡി. എഫ്. ഭൂരിപക്ഷം നേടി.
ശ്രീ. കെ. ധനഞ്ജയൻ ചെയർമാനായും.
വാസുമാസ്റ്റർ വൈസ്.
ചെയർമാനായും ഭരണ സമിതി നിലവിൽവന്നു.
2005 സപ്തംബറിൽ നടന്ന തെരഞ്ഞെടുപ്പിൽ 25 വാർഡുകൾ ഉണ്ടായിരുന്നതിൽ 24 സീറ്റ് നേടി സി. പി. ഐ. (എം) ന്റെ നേതൃത്വത്തിലുള്ള എൽ .
ഡി. എഫ്. അധികാരത്തിൽ വന്നു.
നഗരസഭ ചെയർമാനായി ശ്രീ. എൻ ‍.
കെ. ശ്രീനിവാസൻ മാസ്റ്ററും, വൈസ്.
ചെയർമാനായി ശ്രീ. എൻ ‍.
വാസുമാസ്റ്ററും തെരഞ്ഞെടുക്കപ്പെട്ടു.
2010-ൽ നടന്ന തദ്ദേശ ഭരണ തെരഞ്ഞെടുപ്പിൽ ഇവിടെ എൽ.ഡി.എഫ് 24 സീറ്റുകളിലും, യു.ഡി.എഫ്. 4 സീറ്റുകളിലും വിജയിച്ചു.
പത്മജ പത്മനാഭൻ ചെയർപേഴ്സണായും, ശ്രീ.പി.എം.മധുസൂദനനെ വൈസ് ചെയർമാനായും തിരഞ്ഞെടുത്തു.
അവലംബം ↑ ↑ http://kuthuparamba.entegramam.gov.in/content/%E0%B4%AE%E0%B5%81%E0%B4%A8%E0%B4%BF%E0%B4%B8%E0%B4%BF%E0%B4%AA%E0%B5%8D%E0%B4%AA%E0%B4%BE%E0%B4%B2%E0%B4%BF%E0%B4%B1%E0%B5%8D%E0%B4%B1%E0%B4%BF-%E0%B4%AD%E0%B4%B0%E0%B4%A3-%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%82%5Bപ്രവർത്തിക്കാത്ത+കണ്ണി%5D ↑ http://kuthuparamba.entegramam.gov.in/content/%E0%B4%AE%E0%B5%81%E0%B4%A8%E0%B4%BF%E0%B4%B8%E0%B4%BF%E0%B4%AA%E0%B5%8D%E0%B4%AA%E0%B4%BE%E0%B4%B2%E0%B4%BF%E0%B4%B1%E0%B5%8D%E0%B4%B1%E0%B4%BF-%E0%B4%AD%E0%B4%B0%E0%B4%A3-%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%82%5Bപ്രവർത്തിക്കാത്ത+കണ്ണി%5D കൂത്തുപറമ്പ് നഗരസഭയുടെ വെബ്‌സൈറ്റ് Archived 2012-03-07 at the Wayback Machine .
കേരള സർക്കാർ തദ്ദേശസ്വയംഭരണ വകുപ്പ് വെബ്സൈറ്റ് [http:/kuthuparamba.entegramam.gov.in/content/%E0%B4%AE%E0%B5%81%E0%B4%A8%E0%B4%BF%E0%B4%B8%E0%B4%BF%E0%B4%AA%E0%B5%8D%E0%B4%AA%E0%B4%BE%E0%B4%B2%E0%B4%BF%E0%B4%B1%E0%B5%8D%E0%B4%B1%E0%B4%BF-%E0%B4%AD%E0%B4%B0%E0%B4%A3-%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%82 എന്റെ ഗ്രാമം പോർട്ടൽ] [http:/ http://kuthuparamba.entegramam.gov.in/content/%E0%B4%AE%E0%B5%81%E0%B4%A8%E0%B4%BF%E0%B4%B8%E0%B4%BF%E0%B4%AA%E0%B5%8D%E0%B4%AA%E0%B4%BE%E0%B4%B2%E0%B4%BF%E0%B4%B1%E0%B5%8D%E0%B4%B1%E0%B4%BF-%E0%B4%AD%E0%B4%B0%E0%B4%A3-%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%82%5Bപ്രവർത്തിക്കാത്ത+കണ്ണി%5D എന്റെ ഗ്രാമം പോർട്ടൽ]
കൂത്ത് (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചാക്യാർക്കൂത്ത് നങ്ങ്യാർക്കൂത്ത് തോൽപ്പാവക്കൂത്ത് പേക്കൂത്ത് മന്നാൻ കൂത്ത്
കൂനംമൂച്ചി ഇംഗ്ലീഷ് വിലാസം https://ml.wikipedia.org/wiki/Koonamoochi കൂനംമൂച്ചി കൂനംമൂച്ചി 10°36′38″N 76°05′20″E ﻿ / ﻿ 10.610424°N 76.088819°E ﻿ / 10.610424; 76.088819 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ ഭരണസ്ഥാപനം(ങ്ങൾ) കണ്ടാണശ്ശേരി ഗ്രാമപഞ്ചായത്ത് ഗ്രാമ പഞ്ചായത്ത് അംഗങ്ങൾ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
തൃശ്ശൂർ  ജില്ലയിൽ കണ്ടാണശ്ശേരി  ഗ്രാമപഞ്ചായത്തിൽ ഉൾപെടുന്ന ഒരു ഗ്രാമമാണ്‌ കൂനംമുച്ചി .
തൃശ്ശൂരിൽ നിന്ന് ഗുരുവായൂരിലേക്കുള്ള ഒരു വഴിയിലാണ് കൂനംമുച്ചി സ്ഥിതി ചെയ്യുന്നത്.
പണ്ട് ഗ്രാമത്തിനു നടുവിലായി ഒരു കൂനുള്ള മാവുണ്ടായിരുന്നതുമൂലമാണ് സ്ഥലത്തിന് ഈ പേര് ലഭിച്ചത് എന്നു പറയപ്പെടുന്നു.
ജനുവരി 26-ലെ കൂനംമുച്ചി പള്ളിയില തിരുന്നാൾ, മഹർഷിക്കാവു അമ്പലത്തിൽ പൂരം എന്നിവയാണ് ഇവിടുത്തെ പ്രധാന ആഘോഷങ്ങൾ.
കടൽ റോബിൻ
കടൽവാസിയായ ഒരു മൽസ്യമാണ് കടൽ റോബിൻ അഥവാ Sea Robin.
( ശാസ്ത്രീയനാമം : Lepidotrigla  longipinnis ) .
ഗുർനാർട് എന്ന കുടുബത്തിൽ പെട്ട മൽസ്യം ആണ് ഇവ.
കടൽക്കുതിര ഇംഗ്ലീഷ് വിലാസം https://ml.wikipedia.org/wiki/Seahorse
കടൽകുതിരകൾ കടൽ മൽസ്യമാണ് .
അവ സിഗ്നാത്തിഡെ ( Syngnathidae ) എന്ന കുടുബത്തിൽ പെട്ട, ഹിപ്പൊകാമ്പസ് (Hippocampus) ജനുസിൽ പെട്ട, ഒരു സുതാര്യ മത്സ്യമാണ് ( pipefish ).
ഹിപ്പൊകാമ്പസ് എന്നത് രണ്ടു ഗ്രീക്ക് വാകുകൾ ചേർന്നു ആണ് ഉണ്ടായിടുള്ളത്, ഹിപ്പൊ എന്നാൽ കുതിര എന്ന് അർഥം, കാമ്പസ് എന്നാൽ വൻജലജന്തു എന്നും.
ഇവയെ ഉഷ്ണമേഖല ( tropical ) കടലുകളിൽ കാണപ്പെടുന്നു.
കടൽകുതിരകളുടെ വലിപ്പം ഏതാണ്ട് 16 മീ.
മീ മുതൽ 35 സെ.
മീ വരെ ആണ്.
കടൽകുതിരകളിൽ ആൺ വർഗ്ഗമാണ് പ്രസവിക്കുക.
ഏകദേശം അമ്പതു സ്പീഷിസ് കടൽ കുതിരകളെ  ഇത് വരെ കണ്ടെതിയിടുണ്ട്.
ചിത്രശാല കടൽക്കുതിരയുടെ ചിത്രങ്ങൾ Seahorse, Turneffe Island, Belize Seahorse, St. Croix , Virgin Islands Potbelly seahorse pair link tails at the Tennessee Aquarium .
അവലംബം പുറത്തേക്കുള്ള കണ്ണികൾ Wikimedia Commons has media related to Seahorse .
ARKive - images and movies of the pygmy seahorse (Hippocampus bargibanti) Archived 2007-06-03 at the Wayback Machine .
Project Seahorse Pygmy Seahorses: Hippocampus denise - Description and Photo gallery "Walea" Pygmy Seahorse - Description and Photo gallery "Pontohi" Pygmy Seahorse - Description and Photo gallery Seahorse Photos
കടൽക്കൊഴുപ്പ
കടൽത്തീരങ്ങളിൽ പൂഴിമണ്ണിൽ വളരുന്ന ഏകവർഷിയായ ഒരു സസ്യമാണ് ഏട്ടച്ചപ്പ് എന്നും അറിയപ്പെടുന്ന കടൽക്കൊഴുപ്പ .
( ശാസ്ത്രീയനാമം : Launaea sarmentosa ) .
ആഫ്രിക്കയുടെ കിഴക്കൻ തീരം, മഡഗാസ്കർ , സെയ്ക്കിലസ് , മൗറീഷ്യസ് , ഇന്ത്യ , ശ്രീലങ്ക , മാലദ്വീപ് , തെക്കുകിഴക്കനേഷ്യ എന്നിവിടങ്ങളിലെ തദ്ദേശവാസിയാണ്.
പശ്ചിമ ആസ്ത്രേലിയയിൽ ഇത് സ്വാഭാവികമായിത്തീർന്നിട്ടുണ്ട്.
Kulla-filaa ( IAST Kuḷḷafilā , ކުއްޅަފިލާ in Maldivian ) has been used as a dietary plant in the Maldives for centuries in dishes such as mas huni and also as a medicinal plant.
വായനയ്ക്ക് Yusriyya Salih, A Pharmacognostical and Pharmacological Evaluation of a Folklore Medicinal Plant "Kulhafila" (Launea sarmentosa (Willd) Schultz-Bip.ex Kuntze) .
Gujarat Ayurved University – 2011 Xavier Romero-Frias , Eating on the Islands , Himāl Southasian, Vol.
26 no. 2, pages 69–91 ISSN 1012-9804 അവലംബം പുറം കണ്ണികൾ Media related to Launaea sarmentosa at Wikimedia Commons Launaea sarmentosa എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഈ Cichorieae എന്ന ലേഖനം ഒരു stub ആണ്.
കടൽ ആട് ഇംഗ്ലീഷ് വിലാസം https://ml.wikipedia.org/wiki/Sea_goat